ԱՆԴՐԱԴԱՐՁ – Զարմանալին այն է, որ Աստված օգնում է մարդուն, և մարդիկ ապրում են: Մարդիկ օգնում են Աստծուն, և Աստված մեռնում է. Աստծո անունով տաճար են կառուցում և պատերի շաղախը հունցում մարդկային արցունքով ու թշվառության ձեռքերով, աղոթք են ասում Աստծուն, որ կողքի կանգնածը լսի, ողորմություն են տալիս իրենք իրենց, փառաբանում են, որ փառաբանվեն, սպանում են Աստծո անունով, երբ պետք է ապրել Աստծո անունով, որ չգայթակղվեն՝ գայթակղվում են Աստծով, նույնիսկ կուռք են դարձնում իրենց Աստծուն: